പണവുമായെത്തിയ വാനിന്റെ ഗാര്ഡിനെ വെടിവച്ചു കൊന്നു മണിക്കൂറുകള്ക്കകം അക്രമികളെ ഏറ്റുമുട്ടലില് വധിച്ച് യുപി പോലീസ് ലക്നൗ പണവുമായെത്തിയ വാനിന്റെ സുരക്ഷാ ഭടനെ വെടിവച്ചു കൊന്ന അക്രമികളെ മണിക്കൂറുകള്ക്കകം ഏറ്റുമുട്ടലിലൂടെ കൊലപ്പെടുത്തി യു പി പോലീസ് . സരോഖാന്പൂര് സ്വദേശി അഭിഷേക് ഗൗതം , സിംഗ്രാമൗ സ്വദേശി നിതിന് മൗര്യ എന്നിവരാണ് പോലീസുമായുള്ള ഏറ്റുമുട്ടലില് കൊല്ലപ്പെട്ടത് . ഉത്തര്പ്രദേശിലെ ജാന്പൂരിലാണ് സംഭവം . ബക്ഷ പോലീസ് സ്റ്റേഷന് പരിധിയിലെ ധനിയമാവ് മാര്ക്കറ്റില് വച്ചാണ് സുരക്ഷാ ഭടനെ അക്രമികള് വെടിവച്ച് കൊന്നത് . എജിഎസ് കമ്ബനിയുടെ ക്യാഷ് വാനിന് അകമ്ബടിയായി എത്തിയതായിരുന്നു അദ്ദേഹം . അക്രമികളെ ചൊവ്വാഴ്ച പുലര്ച്ചെ 5.30 ന്, സിംഗ്രമാവ് പോലീസ് സ്റ്റേഷന് പരിസരത്ത് വച്ച് പോലീസ് കണ്ടെത്തി . പിടികൂടാനുള്ള ശ്രമത്തിനിടെ അക്രമിസംഘം പോലീസിനുനേരെ വെടിയുതിര്ത്തു. ഒരു കോണ്സ്റ്റബിളിന് പരിക്കേല്ക്കുകയും ചെയ്തു. തുടര്ന്ന് നടന്ന ഏറ്റുമുട്ടലിലാണ് പോലീസ് രണ്ട് അക്രമികളെയും വെടിവച്ച് വീഴ്ത്തിയത് . ഇവരില് നിന്ന് പിസ്റ്റളുകളും, വെടിയുണ്ടകളും പോലീസ് കണ്ടെടുത്തു.